《南都》
明代·王宠

锦缆牙樯万里游，天吴海若翼王舟。
襄城七圣空迷辙，弱水三山未稳流。
塞北风云连朔漠，周南节钺自公侯。
两京角立分形势，居重还须扼九州。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。